नई दिल्ली: इंटरनेट के आने के बाद से दुनिया कितनी छोटी लगने लगी है। हम एक पल में दुनिया के किसी एक कोने में बैठकर किसी भी हिस्से का हाल जान लेते हैं। लेकिन जैसा कि कहा गया है यहां कोई चीज फ्री में नहीं मिलती, हर चीज को पाने के लिए कोई न कोई कीमत चुकानी पड़ती है। अब आपको लग रहा होगा कि इंटरनेट के लिए तो आप ऑपरेटर को पैसे देते ही हैं, तो फिर किस बात की चिंता। यहीं बेफिक्री आपको मुसीबत में डाल सकती है। बीते दिनों कई ऐसे मामले सामने आए हैं, जो आपको इंटरनेट का इस्तेमाल करने से पहले सोचने पर मजबूर कर सकते हैं। मामला फेसबुक डेटा लीक का हो या फिर पिछले साल हुए साइबर अटैक रैनसमवेयर का। हम ये नहीं कह रहें कि आप इंटरनेट का इस्तेमाल न करें, लेकिन इंटरनेट का इस्तेमाल करते हुए सवाधानी बरतना बहुत ही जरूरी है।